Document ID: 32007R1024

ΚΑΝΟΝΙΣΜΌΣ (ΕΚ) αριθ. 1024/2007 ΤΗΣ ΕΠΙΤΡΟΠΉΣ
της 3ης Σεπτεμβρίου 2007
για τροποποίηση του κανονισμού (ΕΚ) αριθ. 409/2007 για αντικατάσταση των παραρτημάτων I και II του κανονισμού (ΕΚ) αριθ. 673/2005 για επιβολή πρόσθετων δασμών στις εισαγωγές ορισμένων προϊόντων καταγωγής Ηνωμένων Πολιτειών της Αμερικής
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 673/2005 του Συμβουλίου, της 25ης Απριλίου 2005, για την επιβολή πρόσθετων δασμών στις εισαγωγές ορισμένων προϊόντων καταγωγής Ηνωμένων Πολιτειών της Αμερικής (1), και ιδίως το άρθρο 3,
Εκτιμώντας τα ακόλουθα:
(1)
Με τον κανονισμό (ΕΚ) αριθ. 409/2007 προστέθηκαν 32 προϊόντα στον κατάλογο του παραρτήματος I του κανονισμού (ΕΚ) αριθ. 673/2005. Συνεπώς, οι εισαγωγές αυτών των προϊόντων καταγωγής Ηνωμένων Πολιτειών της Αμερικής υπόκεινται από την 1η Μαΐου 2007 σε πρόσθετο τελωνειακό δασμό 15 % κατ’ αξία.
(2)
Για να διατηρηθεί η δικαιολογημένη εμπιστοσύνη των εισαγωγέων, πρέπει να διασαφηνιστεί ότι τα εμπορεύματα τα οποία είχαν ήδη τεθεί υπό τελωνειακό έλεγχο κατά την ημερομηνία εφαρμογής του κανονισμού (ΕΚ) αριθ. 409/2007 και των οποίων ο προορισμός δεν μπορεί να αλλάξει εξαιρούνται από την εν λόγω επέκταση του πρόσθετου δασμού.
(3)
Προκειμένου να αποφευχθεί περαιτέρω καθυστέρηση του εκτελωνισμού των σχετικών εμπορευμάτων, ο παρών κανονισμός πρέπει να αρχίσει να ισχύει την ημερομηνία της δημοσίευσής του.
(4)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για τα εμπορικά αντίποινα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 3 παράγραφος 2 του κανονισμού (ΕΚ) αριθ. 409/2007 αντικαθίσταται από το ακόλουθο κείμενο:
«Τα προϊόντα, για τα οποία μπορεί να αποδειχθεί ότι βρίσκονται ήδη καθ’ οδόν προς την Κοινότητα ή σε προσωρινή εναπόθεση ή σε ελεύθερη ζώνη ή σε ελεύθερη αποθήκη ή υπό καθεστώς αναστολής κατά την έννοια του κοινοτικού τελωνειακού κώδικα κατά την ημερομηνία εφαρμογής του παρόντος κανονισμού και των οποίων ο προορισμός δεν μπορεί να αλλάξει, δεν υπόκεινται στον πρόσθετο δασμό με την προϋπόθεση ότι υπάγονται στους ακόλουθους κωδικούς ΣΟ (2): 4803 00 31, 4818 30 00, 4818 20 10, 9403 70 90, 6110 90 10, 6110 19 10, 6110 19 90, 6110 12 10, 6110 11 10, 6110 30 10, 6110 12 90, 6110 20 10, 6110 11 30, 6110 11 90, 6110 90 90, 6110 30 91, 6110 30 99, 6110 20 99, 6110 20 91, 9608 10 10, 6402 19 00, 6404 11 00, 6403 19 00, 6105 20 90, 6105 20 10, 6106 10 00, 6206 40 00, 6205 30 00, 6206 30 00, 6105 10 00, 6205 20 00 και 9406 00 11.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Εφαρμόζεται από την 1η Μαΐου 2007.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 3 Σεπτεμβρίου 2007.

Labels: 3
15
18